钦定古今图书集成/明伦汇编/闺媛典/第010卷 > 《寄荆娘写真》李涉
## 钦定古今图书集成/明伦汇编/闺媛典/第010卷 > 《寄荆娘写真》李涉

章华台南莎草齐，长河柳色连金堤。青楼曈昽曙光
蚤，梨花满巷莺新啼。章台玊颜年十六，小来能唱“西
凉曲。”教坊大使久知名，郢上词人歌不足。少年才子
心相许，夜夜高堂梦云雨。五铢香帔结同心，三寸红
笺替传语。绿池并戏双鸳鸯，田田翠叶红莲香。百年
恩爱两相许，一夕〈一作曰〉不见生愁肠。上清仙女征游
伴，欲从湘灵住河汉。只愁陵谷变人寰，空叹桑田归
海岸。愿分精魄定形影，永似银壶挂金井。召得丹青
绝世工，写真与身真相同。忽然相对两不语，疑是妆
成来镜中。岂期人愿，天不违云“却驻从山归。画图
封裹寄箱箧，洞房艳艳生光辉。良人翻作东飞翼，却
遣江头问消息。经年不得一封书，翠幕云屏绕空壁。
结客有少年，名总身，姓江征帆三千里，前月发豫章。
知我别时言，识我马上郎。恨无羽翼飞，使我徒怨沧
波长。开箧取画图，寄我形影与客将。如今憔悴不相
似，恐君重见生悲伤。”苍梧九疑在“何处，斑斑竹泪连
潇湘。”